USR și PLUS au fuzionat. Decizia Curții de Apel București este definivă.
Fuziunea dintre USR și PLUS a fost aprobată, vineri, de către Curtea de Apel București. Barna: "Voința membrilor celor două partide devine realitate: suntem, de astăzi, un singur partid". Cioloș: "Aprobarea fuziunii de astăzi doar formalizează ceea ce noi simțeam deja natural".
Fuziunea dintre USR și PLUS a fost aprobată, vineri, de către Curtea de Apel București: "Voința membrilor celor două partide devine realitate: suntem, de astăzi, un singur partid"."Este încă un pas important înainte pentru USR PLUS, în ceea ce privește proiectul care aduce reformă și schimbare în România. Decizia de astăzi (vineri – n.r.) a instanței ne așază în logica unui partid puternic, care a adunat împreună cele mai importante energii de schimbare și reformă din societatea românească. Le mulțumesc colegilor mei din USR și PLUS care au avut tăria și înțelepciunea de a trece peste toate dificultățile inerente pentru a construi o alternativă cu adevărat credibilă pentru ceea ce înseamnă acea Românie modernă și europeană pe care o așteptăm. Îi mulțumesc lui Dacian Cioloș pentru echilibrul și perseverența de a fi parteneri în acest proiect și de a construi împreună o forță politică credibilă“, spune Dan Barna, copreședinte USR PLUS.La rândul său, Dacian Cioloș afirmă că, de doi ani, cele două partide, USR și PLUS, au fost "în logica unei singure echipe"."Aprobarea fuziunii de astăzi doar formalizează ceea ce noi simțeam deja natural. Suntem de azi un sigur partid, unul puternic, cu cea mai mare dorință de reformare a țării, un partid cu aleși locali, naționali, europeni și cu membri în Guvern. Fuziunea este, de astăzi, definitivă, în ciuda multora care au încercat să împiedice acest moment. Îi mulțumesc lui Dan Barna pentru că am reușit să aducem proiectul politic în acest punct“, adaugă Dacian Cioloș, copreședinte USR PLUS.Delegaţii USR şi ai PLUS au adoptat pe 15 august 2020, într-un Congres desfăşurat online, protocolul de fuziune a celor două partide.